**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.09.2022, ora 08.00 – 28.09.2022, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 28.09.2022, ora 07.00**

**RÂURI**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 27.09.2022, la ora 11:30, Actualizarea de **Avertizare Hidrologică nr. 73,** valabilă în intervalul *27.09.2022 ora 12:00 – 28.09.2022 ora 24:00*, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice**: Someş, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Caraş, Nera, Jiu, Olt*,* cu posibile depăşiri ale **COTELOR DE APĂRARE,** astfel:

**- Cod Galben: În intervalul 27.09.2022 ora 12:00 – 28.09.2022 ora 12:00** pe râurile din bazinele hidrografice: Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru – bazin amonte S.H. Beiuş şi afluenţii aferenţi sectorului aval S.H. Beiuş **(judeţele: Bihor şi Arad)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad)**, Arieş – bazin amonte S.H. Baia de Arieş şi afluenţii aferenţi sectorului aval S.H. Baia de Arieş **(judeţele: Alba şi Cluj)**, Mureş – afluenţii aferenţi sectorului aval confluenţă cu râul Târnava **(judeţele: Alba, Sibiu, Hunedoara şi Arad)**, Bega Veche – bazin superior şi afluenţi bazin mijlociu şi inferior **(judeţele: Timiş şi Arad)**,Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ **(judeţul Timiş)**, Timiş – bazin amonte S.H. Sadova şi afluenţii aferenţi sectorului aval S.H. Sadova – amonte S.H. Lugoj, Bârzava – bazin superior şi afluenţi bazin mijlociu şi inferior **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Jiu – afluenţii aferenţi sectorului aval S.H. Sadu – amonte confluenţă cu râul Gilort, Gilort – bazin superior şi afluenţi bazin mijlociu şi inferior **(judeţele: Gorj şi Mehedinţi)**, Olt – afluenţii aferenţi sectorului aval S.H. Sebeş Olt – amonte Ac. Ioneşti **(judeţele: Sibiu, Vâlcea şi Argeş)**, Olteţ – bazin superior **(judeţele: Gorj şi Vâlcea).**

**- COD PORTOCALIU: În intervalul 27.09.2022 ora 20:00 – 28.09.2022 ora 09:00** pe râurile din bazinele hidrografice: Crişul Negru – bazin amonte S.H. Şuştiu şi afluenţii aferenţi sectorului aval S.H. Şuştiu - amonte S.H. Beiuş **(județul: Bihor)**, Crişul Alb – bazin amonte S.H. Vaţa de Jos şi afluenţii aferenţi sectorului aval S.H. Vaţa de Jos – amonte S.H. Gurahonţ **(judeţele: Hunedoara şi Arad)**, Arieş – bazin superior amonte S.H. Câmpeni **(judeţul Alba).**

**Se ridică începând cu data de 27.09.2022 ora 12:00 Atenţionarea Hidrologică din celelalte bazine hidrografice avertizate anterior.**

Această **Avertizare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

* *Către PREFECTURILE JUDEŢELOR: Alba, Arad, Argeş, Bihor, Bistriţa-Năsăud, Caraş-Severin, Cluj, Gorj, Hunedoara, Maramureş, Mehedinţi, Satu Mare, Sălaj, Sibiu, Timiş şi Vâlcea (16 prefecturi) - COD GALBEN*
* *Către PREFECTURILE JUDEŢELOR: Alba, Arad, Bihor şi Hunedoara (4 prefecturi) - COD PORTOCALIU*;

**Debitele au fost în creștere** datorită precipitațiilor căzute în interval și propagării, exceptând râurile din bazinele hidrografice: Vedea, Siret, bazinele inferioare ale Argeșului și Ialomiței, afluenții Prutului și pe cele din Dobrogea unde au fost staționare.

Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri mai importante de debite şi niveluri, cu depășirea **COTELOR DE APĂRARE**, s-au produs pe unele râuri mici din Banat, Crișana și bazinul superior și mijlociu al Arieșului, datorită precipitațiilor cu caracter torențial mai însemnate cantitativ căzute în interval.

Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Moravița, Bârzava, bazinele superioare ale Jiului, Oltului, Argeșului, precum și pe cursul superior și mijlociu al Bistriței, cursurile superioare ale Sucevei, Moldovei, Trotușului, Prutului și mai mici (sub 30% din mediile multianuale lunare) pe râurile din bazinele hidrografice: Tazlău, Rm. Sărat, Bârlad și Jijia.

Se situează peste **COTELE DE ATENȚIE** râurile la stațiile hidrometrice: Gladna – Firdea (110+35) – jud. TM și Hăuzeasca – Firdea (180+4) – jud. TM.

În interval s-au situat peste **COTELE DE PERICOL** râurile la stațiile hidrometrice: Gladna – Firdea (180+16) – jud. TM și Hăuzeasca – Firdea (300) – jud. TM.

În interval au fost emise două **AVERTIZĂRI HIDROLOGICE** pentru fenomene imediate și patru **ATENȚIONĂRI HIDROLOGICE** pentru fenomene imediate.

Este în vigoare **ATENȚIONAREA HIDROLOGICĂ** **nr.73** din 27.09.2022.

**Debitele vor fi în general în scădere,** exceptând cursurile mijlocii și inferioare ale Someșului, Crișurilor, Mureșului, Arieșului, Begăi, Timișului, cursul mijlociu al Oltului cursurile inferioare ale Crasnei, Barcăului, Bârzavei, Carașului, Nerei,Cernei și Jiului unde vor fi în creștere prin propagare.

Pe râurile din bazinele hidrografice Vedea, Argeș, Ialomița, Siret, afluenții Prutului și pe cele din Dobrogea, debitele vor fi staționare.

Sunt posibile creșteri de debite pe unele râuri mici din zonele de deal și munte din vestul, nord – vestul și centrul țării datorită precipitațiilor sub formă de aversă, prognozate.

Se menține în vigoare **ATENȚIONAREA HIDROLOGICĂ** **nr.73** din 27.09.2022 până la ora 12:00.

**DUNĂRE**

**Debitul** la intrarea în ţară (secţiunea Baziaş) în intervalul 27.09.2022 – 28.09.2022 **a fost staţionar, având valoarea de 4700 m3/s**, peste media multianuală a lunii **septembrie (3800 mc/s).**

În aval de Porţile de Fier debitele au fost în general în creștere.

**Debitul la intrarea în ţară (secţiunea Baziaş) va fi în scădere (4400 m3/s).**

În aval de Porțile de Fier debitele vor fi în scădere pe sectorul Gruia – Calafat şi în creştere pe sectorul Bechet – Tulcea.

**2.** **Situația meteorologică în intervalul 27.09.2022, ora 09.00 – 28.09.2022, ora 06.00**

**ÎN ŢARĂ**

**A.N.M.** a emis **o Actualizare de Atenţionare Meteorologică, cod Galben,** valabilă în intervalul **27.09.2022, ora 10:00 – 28.09.2022, ora 06:00,** vizând **ploi însemnate cantitativ, instabilitate atmosferică temporar accentuată,** conform căreia: În intervalul menționat, în Banat, Oltenia, sudul Crișanei, vestul și sud-vestul Transilvaniei, vestul Munteniei și la munte vor fi averse, pe alocuri însoțite, îndeosebi în sud-vestul teritoriului, de descărcări electrice, intensificări ale vântului, vijelii și grindină. În intervale scurte de timp, precum și prin acumulare, cantitățile de apă vor depăși 25...30 l/mp și izolat 40...50 l/mp.

*Notă: Manifestări de instabilitate atmosferică vor fi și în restul teritoriului.*

Acest mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

*Către PREFECTURILE: Alba, Arad, Argeş, Bihor, Caraş-Severin, Cluj, Dolj, Gorj, Hunedoara, Mehedinţi, Olt, Sibiu, Teleorman, Timiş şi Vâlcea (15 prefecturi) - COD Galben, Atenţionare meteorologică;*

**Vremea a fost în general instabilă,** iar valorile termice au fost în scădere accentuată local în regiunile sudice, unde s-au situat în general sub normele perioadei, în timp ce în restul ţării s-au situat în jurul mediilor multianuale, fiind mai ridicate decât în zilele anterioare în nord-vest. Cerul a avut înnorări temporar accentuate şi a plouat în majoritatea zonelor. Gradul de instabilitate atmosferică a fost ridicat în Banat, local în Crişana, sud-vestul Trasnsilvaniei, iar seara şi la începutul nopţii şi în Oltenia, vestul Munteniei şi sudul Dobrogei, unde aversele şi descărcările electrice au fost frecvente, au fost şi intensificări de scurtă durată ale vântului, pe alocuri cu rafale de 50...65 km/h, izolat de peste 70...80 km/h şi vijelii (consemnate de staţii meteo din judeţul Dolj). În celelalte zone, fenomenele de instabilitate atmosferică au fost la intensitate mai redusă, iar în regiunile estice s-au semnalat pe spaţii mai restrânse. Cantitățile de apă au depășit local 15...30 l/mp, înregistrându-se peste 40 l/mp în vest. Pe suprafeţe mici au fost căderi de grindină, confirmate din datele reţelei meteo şi hidro pentru judeţele Maramureş, Hunedoara, Timiş, Mehedinţi şi Dolj.

Temperaturile maxime s-au încadrat între 18 grade la Joseni, Târnăveni, Târgu Mureş-parc, Vărădia de Mureş şi Deduleşti și 26 de grade la Adjud şi Mangalia, iar la ora 06 se înregistrau valori termice între 8 grade la Voineasa, Polovragi, Apa Neagră, Sibiu și Făgăraș și 18 grade la Sulina. Izolat şi trecător s-a format ceață.

*Observație: de ieri dimineață de la ora 6 au fost în vigoare 30 de mesaje pentru fenomene meteorologice periculoase imediate:*

*- 12* ***avertizări cod portocaliu*** *(7 emise de către SRPV Timişoara şi 5 de către SRPV Craiova);*

*-* ***18 atenționări cod galben*** *(4 emise la SRPV Sibiu, câte 3 de către SRPV Timişoara, SRPV Cluj-Napoca şi CNPM Bucureşti pentru Muntenia, câte 2 la SRPV Constanţa, respectiv SRPV Craiova şi 1 de către SRPV Bacău).*

**LA BUCUREŞTI**

**Valorile termice au fost în scădere semnificativă** faţă de ziua precedentă, devenind apropiate de cele normale pentru această perioadă din an, iar cerul a avut înnorări în mare parte a intervalului. S-au semnalat averse slabe, trecătoare pe timpul zilei, dar în general moderate cantitativ în unele cartiere la începutul nopţii, când au fost şi uşoare intensificări ale vântului. Temperatura maximă a fost de 21 de grade la Afumați și 22 de grade la Filaret și Băneasa, iar la ora 06 se înregistrau 12 grade la toate stațiile meteo.

**3. Prognoza meteorologică în intervalul 28.09.2022, ora 09.00 – 29.09.2022, ora 09.00**

**ÎN ŢARĂ**

**În regiunile vestice, nord-vestice și centrale, vremea va fi răcoroasă,** înnorările vor fi temporare și local vor fi averse, posibil însoţite de descărcari electrice. În restul teritoriului, valorile termice vor fi în general mai ridicate decât în mod obișnuit pentru această dată, cerul va fi variabil și ploile izolate. Vântul va sufla slab și moderat, cu intensificări ziua pe crestele montane, în sud și în sud-est. Temperaturile maxime se vor încadra între 17 şi 28 de grade, iar cele minime se vor situa în general între 6 şi 16 grade, cu cele mai ridicate valori pe litoral. Pe arii restrânse, dimineața și noaptea, se va forma ceață.

**LA BUCUREŞTI**

**Vremea va fi caldă.** Cerul va fi variabil, iar vântul va sufla moderat după-amiaza și seara și în general slab în restul intervalului. Temperatura maximă va fi de 26...27 de grade, iar cea minimă de 11...13 grade. Dimineața și noaptea vor fi condiții de ceață.

1. ***CALITATEA APELOR***
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Mureş** revine cu informaţii suplimentare referitoare la poluarea accidentală a apei cursului de apa raul Mures, din data de 01.09.2022, ora 10:30, cu ape uzate neepurate, cu o coloratie de culoare gri, cu incarcare mare de suspensii, de la o statie de spalare sortare, in zona loc. Santuhalm, mal stang raul Mures, circa 500m aval de statia de epurare Santuhalm, jud. Hunedoara.

Personalul de specialitate din cadrul IBA - ABA Mures si laborator SGA Hunedoara s-au deplasat în teren pentru investigatii la societatea poluatoare, SC NOVA TRUST GENERAL SRL.

În urma investigațiilor efectuate în teren s-a constatat faptul că din cadrul stației de sortare –spalare agregate minerale, aparținand SC Nova Trust General SRL Deva, amplasată pe malul stâng al râului Mureș, se descarcau ape uzate neepurate in sursa de apa de suprafata.

- Din rezultatele analizei probei de apa uzata provenita de la statia de sortare-spalare, se observa o valoare crescuta a concentratiei indicatorului MTS (materii totale in suspensii): 25466 mg/l, fata de cea de 60 mg/l - concentratia limita prevazuta in HG 188/2002 (NTPA 001);

Tabel cu analizele pentru probele de apă prelevate în data de 01.09.2022

|  |  |  |  |  |  |
| --- | --- | --- | --- | --- | --- |
| Indicatorul de calitate | U.M. |  |  | R. Mureș,  aval 50 m de deversarea apelor uzate  Proba nr. 3 |  |
| R. Mureș,  amonte 50 m de deversarea apelor uzate  Proba nr. 1 | Evacuarea apelor uzate de la statia de sortare-spalare  Proba nr. 2 | Limite  stabilite prin HG 188/2002  (NTPA 001-ape uzate) |
| *ora recoltării* |  | *1100* | 1055 | 1104 |  |
| Materii totale în suspensie  MTS | mg/l | 188 | 25466 | 270 | **60** |

- Se constată o creștere a concentrației indicatorului MTS (materii totale în suspensie), în proba recoltata din raul Mures aval deversare ape uzate din statia de sortare – spalare a agregatelor minerale, valoarea fiind 270 mg/l, comparativ cu valoarea indicatorului MTS de 188 mg/l din amonte de deversarea apelor uzate;

- Datorita debitului mare a raului Mures si a fenomenului de dilutie, poluarea a avut caracter local.

**Măsuri trasate poluatorului:**

* Oprirea procesului tehnologic de sortare-spalare, sistandu-se si evacuarea apelor uzate in raul Mures.
* Cheltuielile aferente poluării vor fi suportate de catre SC Nova Trust General SRL – Deva.
  1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 26.09.2022, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia staţiei cu indicativul:**

**IS-2**, Mun. Iasi, jud. Iasi.

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 26.09.2022 – 27.09.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

În urma incendiului de la centrala nucleară Zaporojie, Ucraina, din data de 05.03.2022, monitorizarea permanentă derulată până la acest moment de către Rețeaua Națională de Supraveghere a Radioactivității Mediului (RNSRM), coordonată de Laboratorul Național de Referință Radioactivitate (LNRR) din cadrul Agenției Naționale pentru Protecția Mediului (ANPM) nu a semnalat creșteri ale radioactivității mediului. **Valorile înregistrate sunt normale pentru această perioadă şi nu prezintă un risc pentru mediu sau populaţie.**

LNRR-ANPM a identificat și analizat diverse scenarii de monitorizare a radioactivității mediului, coroborate cu posibila evoluție a situației actuale pe plan geopolitic. Aceste scenarii au directă aplicabilitate în modul de răspuns al RNSRM în situații de urgență, astfel încât să se asigure o informare promptă a factorilor de decizie naționali și internaționali, precum și a populației.

Datele staţiilor automate sunt disponibile online pe site-ul ANPM, respectiv pe platforma EURDEP (European Radiolocical Data Exchange Platform), site-ul comisiei Europene.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

* Acumularea Hălceni, localitatea Vlădeni, s-a impus încetarea livrării apei pentru piscicultură;
* Acumularea Plopi, localitatea Munteni, comuna Belcesti, folosință piscicultură;
* Acumularea Sârca, localitatea Sarca, comuna Baltati, folosinta piscicultură;
* Acumularea Ezăreni, municipiul Iași, Statiunea de cercetare dezvoltare Horpaz - folosință piscicultură. Treapta de restrictii se va aplica atunci cind beneficiarul solicita apa bruta.

Situatia secarii fântânilor in localitatile care nu dispun de sisteme centralizate de alimentare cu apa, în jud. Botosani, Iasi, Vaslui, Galati – 316 localități.

* **In judetul Botosani** se menține Treapta III de restrictii:
* Acumularea Cal Alb, localitatea Hudești, comuna Hudești, folosinta piscicultură. Treapta de restrictii se aplica cand beneficiarul solicita apa bruta.
* Acumularea Cal Alb, localitatea Hudesti, folosință irigații, sistemul de irigații Movileni-Havarna. Treapta de restrictii se aplica cand beneficiarul solicita apa bruta.
* **In județul Vaslui** se menține Treapta III de restricții :
* Acumularea Solești, folosinta alimentarea cu apă pentru Municipiul Vaslui, localitățile Lipovat, Corbu, Muntenii de Jos, Bacaoani, Secuia. Precizăm că există surse alternative de alimentare cu apă priza Rediu și Acumularea Puscasi care asigură necesarul de apă conform abonamentului de utilizare/exploatare a resurselor de apă.
* Acumularea Mânjești, localitatea Mânjești, comuna Muntenii de Sus, pentru folosința Irigații.

**Administratia Bazinala de Apa Olt:**

In județul Brașov, se menține aplicarea Treptei I pentru folosinta alimentare cu apă a populație din acumularea Dopca pentru comuna Racoș, satele Racoș și Mateiaș, și comuna Hoghiz, satele Bogata și Dopca.

La acumularea Săcele, pârâul Târlung se menține Treapta II de restricții pentru Operatorul Compania de Apă SA Brașov. Nu s-au impus restricţii de alimentare cu apă la populaţie în municipiul Brașov deoarece debitul necesar este suplimentat din sursa subterană (front de captare zona Hărman-Prejmer -ANIF).

* **Administrația Bazinală de Apă Buzău-Ialomița :**

Pentru sectoarele fluviului Dunarea aferente ABA Buzau Ialomita: nu mai sunt restricţii.

**- Administrația Bazinală de Apă Siret :**

Se constată în continuare livrări intermitente la rețelele publice de alimentare cu apă, în jud. Bacau, Vrancea, Iași – 6 localitati.

Situatia secarii fântânilor in localitatile care nu dispun de sisteme centralizate de alimentare cu apa, în jud. Bacau, Suceava – 8 localități.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Dobrogea-Litoral -** Pe fondul debitelor scăzute ale Dunării au fost trimise notificari la folosintele alimentări cu apă pentru populatie, piscicole si irigatii care se alimenteaza din Dunare.

**6. Blocaje pe cursurile de apă :**

**ABA Siret, revine cu cu urmatoarele precizari referitor la evenimentul din data de 09.06.2022, ora 14:15, produs pe DJ 207 A, loc. Lutca, com. Sagna, jud. Neamţ:**

- podul de pe DJ 207 A este prabusit in totalitate in albia raului Siret, acesta nu blocheaza momentan scurgerea apei (debitul raului Siret in sectiunea Nicolae Balcescu-aval pod, este de 22,7 mc/s), circulatia este redirecţionată pe o variantă ocolitoare;

- în Provesul Verbal de constatare din data de 10.06.2022, intocmit de Comisia mixta constituita prin ordinul prefectului, nr. 223/09.06.2022, s-a dispus CJ Neamt efectuarea in regim de urgenta de expertize tehnice (a proiectului de executie a lucrarilor executate, a modului de respectare a proiectului si reglementarilor tehnice) si stabilirea conditiilor de dezafectare a podului;

- SGA Neamţ a atentionat CJ Neamt privind luarea masurilor de degajare a albiei raului Siret, avand in vedere ca podul prabusit este obstacol in albie si poate bloca scurgerea apei la debite mari;

- SGA Neamţ a informat CJSU Neamţ, ISUJ Neamţ şi CLSU Sagna, pentru monitorizarea zonei şi avertizarea riveranilor în cazul creşterii debitului râului Siret în zonă;

Menţionăm că prognoza hidrologică de scurtă durată emisă de INHGA, nu prevede creşteri semnificative de debite pentru perioada următoare.

Direcția Comunicare